Potrivit unui centralizator al Ministerului Educaţiei, procentajul celor care au obținut acest certificat este cu 2,21% peste nivelul înregistrat în 2014 la prima sesiune a Bacalaureatului.

Același centralizator arată că 31.172 de elevi (21,91%) au obținut certificatul de utilizator avansat, în creștere cu 0,38% față de aceeași sesiune a anului trecut, iar 12.463 de elevi (8,76%) au primit certificatul de utilizator mediu, procentaj inferior celui din 2014 (9,16%).

Pentru susținerea acestei probe s-au înscris 145.073 de absolvenți de clasa a XII-a, dintre care s-au prezentat 142.276 de candidați. 2.798 de elevi au absentat, iar nouă au fost eliminați întrucât au recurs la tentative de fraudă, precizează MECȘ.

Pentru susținerea probei B de evaluare a competențelor lingvistice de comunicare în limba maternă s-au înscris 7.443 de candidați, dintre aceștia au fost evaluați 7.335 de candidați, care au obținut următoarele rezultate: utilizator mediu — 155 de elevi (2,11%), utilizator avansat — 1.014 elevi (13,82 %), utilizator experimentat — 6.166 de elevi (84,07%).

La această probă nu s-au prezentat 108 candidați.

În perioada 8 — 12 iunie s-a desfășurat evaluarea competențelor lingvistice de comunicare în limba română (proba A), respectiv evaluarea competențelor lingvistice de comunicare în limba maternă (proba B), probe în cadrul sesiunii iunie — iulie 2015 a examenului național de Bacalaureat.

Sesiunea iunie-iulie 2015 continuă în această săptămână (15-19 iunie) cu evaluarea competențelor digitale, probă urmată de evaluarea competențelor lingvistice într-o limbă de circulație internațională (22-26 iunie).

Probele scrise ale examenului național de Bacalaureat, sesiunea iunie-iulie, încep luni, 29 iunie, cu testarea cunoștințelor de limbă și literatura română.